pythainlp/thaigov-v2-corpus-22032023 huggingface dataset:
วันอังคารที่ 8 ธันวาคม 2563
“สาธิต” เผยความสำเร็จหลักประกันสุขภาพถ้วนหน้าไทย อยู่บนพื้นฐานความเท่าเทียม-มีประสิทธิภาพ-มีส่วนร่วม
รัฐมนตรีช่วยว่าการกระทรวงสาธารณสุข เผยความสำเร็จของหลักประสุขภาพถ้วนหน้าของประเทศไทยอยู่บนพื้นฐาน 3 ประการ ความเท่าเทียม-มีประสิทธิภาพ-มีส่วนร่วม พร้อมแบ่งปันนานาประเทศ เพื่อสร้างสุขภาพดีไปพร้อมกัน ตั้งเป้าพัฒนาอย่างยั่งยืนในปี 2573
รัฐมนตรีช่วยว่าการกระทรวงสาธารณสุข เผยความสำเร็จของหลักประสุขภาพถ้วนหน้าของประเทศไทยอยู่บนพื้นฐาน 3 ประการ ความเท่าเทียม-มีประสิทธิภาพ-มีส่วนร่วม พร้อมแบ่งปันนานาประเทศ เพื่อสร้างสุขภาพดีไปพร้อมกัน ตั้งเป้าพัฒนาอย่างยั่งยืนในปี 2573
บ่ายวันนี้ (8 ธันวาคม 2563) ที่กระทรวงการต่างประเทศ กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ร่วมงานวันหลักประกันสุขภาพถ้วนหน้าสากล รณรงค์ภายใต้แนวคิด “สุขภาพดีถ้วนหน้า : ปกป้องคุ้มครองทุกคน” โดยมีนายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ นายแพทย์ศักดิ์ชัย กาญจนวัฒนา เลขาธิการสำนักงานหลักประกันสุขภาพแห่งชาติ พร้อมด้วยผู้แทนหน่วยงานจากไทยและต่างประเทศ อาทิ องค์การอนามัยโลกประจำประเทศไทย และศูนย์ควบคุมและป้องกันโรคสหรัฐอเมริกา ประจำภูมิภาคเอเชียตะวันออกเฉียงใต้ เข้าร่วมงาน
ดร.สาธิต กล่าวว่า รัฐบาลได้ให้ความสำคัญในการดำเนินงานหลักประกันสุขภาพถ้วนหน้า เพื่อให้เกิดประโยชน์กับประชาชนทั้งประเทศ เข้าถึงบริการสุขภาพได้อย่างครอบคลุมและทั่วถึง ครัวเรือนมีความมั่นคงด้านสุขภาพและเศรษฐกิจ ไม่ล้มละลายจากค่ารักษาพยาบาล ซึ่งประเทศไทยได้ดำเนินงานมาเป็นระยะเวลา 18 ปี และผลักดันให้วันที่ 12 ธันวาคมของทุกปี เป็นวันหลักประกันสุขภาพถ้วนหน้าสากล โดยในปี 2563 นี้ ได้รณรงค์ชูประเด็น “สุขภาพดีถ้วนหน้า: ปกป้องคุ้มครองทุกคน” (HEALTH FOR ALL: Protect Everyone) เพื่อให้นานาประเทศ ตระหนักรับรู้และกระตุ้นให้ประเทศต่างๆ ขับเคลื่อนระบบหลักประกันสุขภาพถ้วนหน้าในประเทศตน ประชาชนสุขภาพดี รวมถึงคุ้มครองทุกคนภายใต้สถานการณ์โรคโควิด 19 โดยมุ่งมั่นบรรลุเป้าหมายการพัฒนาที่ยั่งยืน ในปี 2573
ดร.สาธิตกล่าวต่อว่า สำหรับความสำเร็จด้านสาธารณสุขของไทยมีพื้นฐานจากระบบหลักประกันสุขภาพถ้วนหน้า ส่งเสริมให้ประชาชนมีสุขภาพดี ดำเนินการบนพื้นฐานหลักการ 3 ประการ คือ ความเท่าเทียม ความมีประสิทธิภาพ และการมีส่วนร่วมของทุกภาคส่วน ทุกฝ่ายมีส่วนร่วม ชุมชนเป็นศูนย์กลาง โดยเฉพาะอาสาสมัครสาธารณสุขประจำหมู่บ้าน (อสม.) ที่ทำงานอย่างเข้มแข็ง จนทำให้เป็นที่ประจักษ์และชื่นชมจากองค์การอนามัยโลกและนานาชาติ
“กระทรวงสาธารณสุขและทุกหน่วยงานจะร่วมมือกัน เพื่อทำให้หลักประกันสุขภาพถ้วนหน้าที่เป็นของคนไทย เป็นระบบที่มีประสิทธิภาพ ประสิทธิผล และยั่งยืน พร้อมแบ่งปันความรู้ ประสบการณ์ให้แก่ประเทศต่างๆ นำไปประยุกต์ใช้ให้เหมาะสม และจะร่วมมือกับทุกภาคส่วนขับเคลื่อนให้ประชากรโลกมีสุขภาพที่ดียิ่งขึ้นไปด้วยกัน”ดร.สาธิตกล่าว
************************************** 8 ธันวาคม 2563
***********************************************
วันอังคารที่ 8 ธันวาคม 2563
กรมบัญชีกลางประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 1
กรมบัญชีกลางประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 1 รวมทั้งสิ้น 1,625 ราย มุ่งเน้นความโปร่งใส มีประสิทธิภาพ สร้างมาตรฐานในการจัดซื้อจัดจ้างภาครัฐ
นายภูมิศักดิ์ อรัญญาเกษมสุข อธิบดีกรมบัญชีกลาง กล่าวว่า พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 51 บัญญัติให้คณะกรรมการราคากลางและขึ้นทะเบียนผู้ประกอบการ มีอำนาจประกาศกำหนดในราชกิจจานุเบกษา ให้งานก่อสร้างในสาขาใดเป็นงานก่อสร้างที่ผู้ประกอบการงานก่อสร้างจะเข้าร่วมเป็นผู้ยื่นข้อเสนอต่อหน่วยงานของรัฐได้ ผู้ประกอบการงานก่อสร้างในสาขานั้นต้องเป็นผู้ที่ได้ขึ้นทะเบียนไว้กับกรมบัญชีกลาง โดยต้องใช้เงินงบประมาณในวงเงินเท่าใดหรือต้องใช้ผู้ประกอบวิชาชีพในสาขาใดด้วยก็ได้ และมาตรา 53 บัญญัติให้กรมบัญชีกลางประกาศรายชื่อผู้ประกอบการงานก่อสร้างที่ได้ขึ้นทะเบียนไว้แล้วในระบบเครือข่ายสารสนเทศของกรมบัญชีกลาง ซึ่งหน่วยงานของรัฐ ไม่ต้องจัดให้มีการขึ้นทะเบียนผู้ประกอบการประเภทนั้นอีก และให้หน่วยงานของรัฐกำหนดคุณสมบัติผู้มีสิทธิเข้ายื่นข้อเสนอตามมาตรา 51 ในประกาศเชิญชวนให้เข้าร่วมการจัดซื้อจัดจ้างของหน่วยงานของรัฐนั้นด้วย
จากการที่คณะกรรมการราคากลางและขึ้นทะเบียนผู้ประกอบการได้ออกประกาศ เรื่อง หลักเกณฑ์ วิธีการ และเงื่อนไขในการขึ้นทะเบียนผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ซึ่งได้ประกาศในราชกิจจานุเบกษาไปแล้วนั้น กรมบัญชีกลางจึงได้ดำเนินการตรวจสอบคุณสมบัติของผู้ยื่นคำขอขึ้นทะเบียนผู้ประกอบการงานก่อสร้างแล้ว ปรากฏว่า มีผู้ประกอบการงานก่อสร้างที่มีคุณสมบัติถูกต้องครบถ้วนตามหลักเกณฑ์ที่คณะกรรมการราคากลางและขึ้นทะเบียนผู้ประกอบการงานก่อสร้างประกาศกำหนด รวมทั้งสิ้น 5 สาขา ได้แก่ สาขางานก่อสร้างทาง สาขางานก่อสร้างสะพาน สาขางานก่อสร้างทางและสะพานพิเศษ สาขางานก่อสร้างชลประทาน และสาขางานก่อสร้างเขื่อนป้องกันตลิ่งและชายฝั่ง จำนวน 1,625 ราย อย่างไรก็ดี สำหรับหน่วยงานของรัฐใดได้ดำเนินการนำร่างประกาศและร่างเอกสารเชิญชวนเผยแพร่เพื่อรับฟังความคิดเห็นจากผู้ประกอบการ หรือเผยแพร่ประกาศและเอกสารเชิญชวนในระบบเครือข่ายสารสนเทศของกรมบัญชีกลาง (ระบบ e-GP) หรือมีหนังสือเชิญชวนไปแล้วก่อนวันที่กรมบัญชีกลางประกาศรายชื่อผู้ประกอบการงานก่อสร้าง ให้หน่วยงานของรัฐนั้นดำเนินการในขั้นตอนต่อไปได้ โดยได้รับยกเว้นการกำหนดคุณสมบัติผู้มีสิทธิเป็นผู้ยื่นข้อเสนอของผู้ประกอบการงานก่อสร้างที่ต้องขึ้นทะเบียนไว้กับกรมบัญชีกลาง
“กรมบัญชีกลางมุ่งหวังเป็นอย่างยิ่งว่า การประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐในครั้งนี้ จะทำให้การดําเนินการจัดซื้อจัดจ้างเป็นไปอย่างมาตรฐาน มีประสิทธิภาพยิ่งขึ้น รวมทั้งเกิดความโปร่งใสและเปิดโอกาสให้มีการแข่งขันอย่างเป็นธรรม ทั้งนี้ สามารถตรวจสอบรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 1 ได้ตามบัญชีเอกสารแนบท้ายประกาศ ผ่านทางเว็บไซต์ www.gprocurement.go.th หรือผ่านทางโทรศัพท์มือถือที่ CGD Application ตั้งแต่บัดนี้เป็นต้นไป หากมีข้อสงสัยสามารถสอบถามเพิ่มเติมได้ที่ Call Center กรมบัญชีกลาง 02 270 6400 ในวันและเวลาราชการ” อธิบดีกรมบัญชีกลาง กล่าว
วันอังคารที่ 8 ธันวาคม 2563
นายกรัฐมนตรีแนะสตาร์ทอัพไทยพัฒนาต่อเนื่องให้สามารถแข่งขันกับต่างประเทศพร้อมโปรโมทวิ่งเทรลในไทย ส่งเสริมการออกกำลังกายเพิ่มการท่องเที่ยวรูปแบบใหม่
นายกรัฐมนตรีแนะสตาร์ทอัพไทยพัฒนาต่อเนื่องให้สามารถแข่งขันกับต่างประเทศพร้อมโปรโมทวิ่งเทรลในไทย ส่งเสริมการออกกำลังกายเพิ่มการท่องเที่ยวรูปแบบใหม่
วันนี้ (8 ธ.ค. 63) เวลา 08.30 น. นายอนุชา บูรพชัยศรี โฆษกประจำสำนักนายกรัฐมนตรี เผยภารกิจก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการผลงานด้านการพัฒนากำลังคนดิจิทัล ในหัวข้อ “Edtech for all Gens” จัดโดยกระทรวงดิจิทัลเพื่อเศรษฐกิจและสังคม และรับฟังสรุปผลการจัดการแข่งขันวิ่งเทรล รายการ Thailand by UTMB 2020 Doi Inthanon Chiang Mai ของกระทรวงการท่องเที่ยวและกีฬา โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายดิสทัต โหตระกิตย์ เลขาธิการนายกรัฐมนตรี นางสาวไตรศุลี ไตรสรณกุล รองโฆษกประจำสำนักนายกรัฐมนตรี ร่วมชมนิทรรศการในครั้งนี้ด้วย ณ ตึกสันติไมตรี ทำเนียบรัฐบาล
นายกรัฐมนตรีเยี่ยมชมการพัฒนาทักษะดิจิทัลสตาร์ทอัพด้านเทคโนโลยีการศึกษา (Edtech) เพื่อเสริมสร้างทักษะดิจิทัลด้วยการ Reskill, Upskill และ New Skill ได้แก่ เครื่องมือช่วยประเมินผลการเรียนรู้ของนักเรียนแก่คุณครูในห้องเรียนผ่านเกมตอบคําถาม การแสดง Virtual Reality (VR) ช่วยพนักงานฝึกปฏิบัติผ่านโลกเสมือนจริงในสถานการณ์จําลอง และการแข่งขันหุ่นยนต์ซูโม่ด้วยการเขียนโปรแกรมควบคุมหุ่นยนต์ ซึ่งได้รับรางวัลรองชนะเลิศอันดับสองในการแข่งขัน หุ่นยนต์ยุวชนชิงชนะเลิศประเทศไทย ประจําปี 2562
โอกาสนี้ นายกรัฐมนตรีชื่นชมดิจิทัลสตาร์ทอัพไทย พร้อมสนับสนุนคนรุ่นใหม่ เปิดพื้นที่ให้มีการพัฒนาอย่างต่อเนื่อง ในระดับมาตรฐานที่สามารถแข่งขันกับสตาร์ทอัพจากต่างประเทศได้ ทั้งสนใจการใช้เทคโนโลยีโลกเสมือนจริง หรือ VR โดยเห็นว่า อาจนำมาใช้ประโยชน์สำหรับการฝึกอบรมแรงงานหรือบุคคลจำนวนมาก ในลักษณะเป็น e-training ได้เช่นกัน โอกาสเดียวกันนี้ นายกรัฐมนตรียังชมการสาธิตแข่งขันหุ่นยนต์ซูโม่ โดยนักเรียนจากโรงเรียนชลประทานวิทยา พร้อมสนใจสอบถามถึงแนวทางการออกแบบโปรแกรมและกติกาในการเล่น โดยย้ำให้นักเรียนเยาวชนทำกิจกรรมควบคู่ไปกับการเรียนด้วย
จากนั้น นายกรัฐมนตรีเยี่ยมชมนิทรรศการ “Ultra Trail Series” รายการ Thailand by UTMB 2020 ณ ดอยอินทนน์ จังหวัดเชียงใหม่ ซึ่งได้รับการตอบรับจากนักวิ่งเทรลทั้งชาวไทยและชาวต่างชาติจำนวนมาก เป็นการพัฒนาแหล่งท่องเที่ยวเชิงกีฬาส่งเสริมการท่องเที่ยวในพื้นที่ ในโอกาสนี้ นายกรัฐมนตรีกล่าว รัฐบาลส่งเสริมการออกกำลังกาย รวมถึง วิ่งเทรลหรือวิ่งตามภูมิประเทศ ซึ่งการจัดกิจกรรมวิ่งทุกประเภทต้องเน้นเรื่องความปลอดภัยของนักวิ่ง ซึ่งอยากเห็นกระทรวงการท่องเที่ยวและกีฬาร่วมกับภาคส่วนต่าง ๆ จัดกิจกรรมวิ่งในประเทศไทยอย่างต่อเนื่อง ตามสถานที่ท่องเที่ยวหรือเส้นทางธรรมชาติ สวนสาธารณะในกรุงเทพ หรือการแข่งขันวิ่งในรูปแบบอื่น ๆ เช่น สปาร์ตัน นินจาวอริเออร์ เพื่อดึงดูดนักวิ่งชาวต่างชาติ ที่สำคัญต้องยกระดับมาตรฐานการจัดงานวิ่งเทรลของไทยรวมทั้งการพัฒนาวิทยาศาสตร์การกีฬา เพื่อส่งเสริมการท่องเที่ยวเชิงกีฬาในพื้นที่ใหม่ ๆ
......................
กลุ่มประชาสัมพันธ์และเผยแพร่
สำนักโฆษก
วันอาทิตย์ที่ 6 ธันวาคม 2563
รองปลัดฯ ภานุวัฒน์ เยี่ยมชมการดำเนินงาน ธุรกิจรีไซเคิลโลหะมีค่า บริษัท มัตซึดะ ซังเกียว (ประเทศไทย) จำกัด
นายภานุวัฒน์ ตริยางกูรศรี รองปลัดกระทรวงอุตสาหกรรม เยี่ยมชมการดำเนินงาน ธุรกิจรีไซเคิลโลหะมีค่า บริษัท มัตซึดะ ซังเกียว (ประเทศไทย) จำกัด ณ บริษัท มัตซึดะ ซังเกียว (ประเทศไทย) จำกัด นิคมอุตสาหกรรมไฮเทค  บางปะอิน จ. พระนครศรีอยุธยา
เมื่อวันที่ 4 ธันวาคม 2563 นายภานุวัฒน์ ตริยางกูรศรี รองปลัดกระทรวงอุตสาหกรรม เยี่ยมชมการดำเนินงาน ธุรกิจรีไซเคิลโลหะมีค่า บริษัท มัตซึดะ ซังเกียว (ประเทศไทย) จำกัด พร้อมด้วย นายพรธวัช เพ่งศรี วิศวกรชำนาญการพิเศษ กรมโรงงานอุตสาหกรรม และคณะ โดยมี Mr. Noriyoshi Totsuka, Managing Director และผู้บริหารบริษัทฯ ให้การต้อนรับ ณ บริษัท มัตซึดะ ซังเกียว (ประเทศไทย) จำกัด นิคมอุตสาหกรรมไฮเทค บางปะอิน จ. พระนครศรีอยุธยา
สำหรับ บริษัท มัตซึดะ ซังเกียว (ประเทศไทย) จำกัด เป็นผู้รับดำเนินการจัดการกากอุตสาหกรรม โรงงานประเภท 105, 106 ประกอบกิจการคัดแยก บดย่อย และรีไซเคิลวัสดุที่ไม่ใช้แล้วที่มีโลหะมีค่า อาทิ ทองคำ แพลตตินั่ม พาลาเดียม โดยมีกลุ่มลูกค้าหลักในอุตสาหกรรมอิเล็กทรอนิกส์ เซมิคอนดักเตอร์ และอุตสาหกรรมอื่น ๆ ที่มีการใช้โลหะมีค่าเป็นวัตถุดิบในกระบวนการผลิต
วันอาทิตย์ที่ 6 ธันวาคม 2563
รมช.ธรรมนัส ประชุมคณะกรรมการขับเคลื่อนไทยไปด้วยกันจังหวัดพะเยา ครั้งที่ 3/2563
รมช.ธรรมนัส ประชุมคณะกรรมการขับเคลื่อนไทยไปด้วยกันจังหวัดพะเยา ครั้งที่ 3/2563 เพื่อแก้ไขความเดือดร้อนของประชาชน ยกระดับชีวิตความเป็นอยู่ของพี่น้องเกษตรกร
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานการประชุมคณะกรรมการขับเคลื่อนไทยไปด้วยกันจังหวัดพะเยาครั้งที่3/2563ณห้องประชุมภูกามยาวชั้น5ศาลากลางจังหวัดพะเยาว่าจากการที่นายกรัฐมนตรีได้มอบหมายให้มาช่วยดูแลความเดือดร้อนของพี่น้องประชาชนในพื้นที่จังหวัดพะเยาจังหวัดเชียงรายและจังหวัดหนองบัวลำภูซึ่งจังหวัดพะเยานั้นเป็นพื้นที่ที่มีความคุ้นเคยและรับรู้ปัญหาในเบื้องต้นจึงได้มีการแต่งตั้งคณะกรรมการขับเคลื่อนไทยไปด้วยกันเพื่อแก้ไขความเดือดร้อนของประชาชนยกระดับชีวิตความเป็นอยู่และเสริมสร้างศักยภาพในการพัฒนาประเทศตามหลักเศรษฐกิจพอเพียง
ทั้งนี้จากการลงพื้นที่ตรวจราชการจังหวัดพะเยายังต้องเตรียมแผนงานและโครงการต่างๆเพื่อฟื้นฟูเศรษฐกิจและสังคมไม่ว่าจะเป็นในเรื่องของการบริหารจัดการน้ำเกี่ยวกับการจัดสรรที่ดินทำกินให้พี่น้องเกษตรกรการแก้ไขปัญหาราคาพืชผลทางการเกษตรที่ตกต่ำปัญหาโครงสร้างพื้นฐานและการคมนาคมจังหวัดพะเยารวมทั้งประเด็นความเดือดร้อนและข้อเรียกร้องต่างๆของพี่น้องเกษตรกรที่ต้องเร่งดำเนินการแก้ไขเพื่อช่วยเหลือเกษตรกรพร้อมสร้างความเข้มแข็งให้ชุมชนในท้องถิ่นและเกิดความมั่นคงที่ยั่งยืนผลักดันคุณภาพชีวิตของพี่น้องจังหวัดพะเยาในทุกๆอำเภอ
วันอาทิตย์ที่ 6 ธันวาคม 2563
อนุชา ปลื้มใจ พุทธศานิกชนทั่วไทยกว่า 20 ล้านคน ร่วมใจสวดมนต์ถวายในหลวงรัชกาลที่ 9 และบูรพกษัตริย์ทุกๆพระองค์
อนุชา ปลื้มใจ พุทธศานิกชนทั่วไทยกว่า 20 ล้านคน ร่วมใจสวดมนต์ถวายในหลวงรัชกาลที่ 9 และบูรพกษัตริย์ทุกๆพระองค์ เพื่อความมั่งคงของสถาบันกษัตริย์ไทย และความเป็นสิริมงคลของแผ่นดิน
ตามที่มติมหาเถระสมาคมได้มีมติเห็นชอบบทพระธรรมเทศนาเรื่องรักชาติศาสน์กษัตริย์ แต่งโดยพระพรหมบัณฑิตกรรมการเถระสมาคมเพื่อสวดในวันที่5ธันวาคมโดยเนื้อหาเป็นการบอกกล่าวและสร้างความตระหนักให้เกิดความรักชาติศาสนาและพระมหากษัตริย์รักเทิดทูนสถาบันซึ่งเป็นเสาหลักของประเทศ
โดยวันเสาร์ที่5ธันวาคม2563ที่ผ่านมาซึ่งตรงกับวันพระราชสมภพพระบาทสมเด็จลพระบรมชนกาธิเบศรมหาภูมิพลอดุลยเดชมหาราชบรมนาถบพิตรอีกทั้งเป็นวันชาติและวันพ่อแห่งชาติของไทยรัฐบาลโดยสำนักงานพระพุทธศาสนาแห่งชาติและคณะสงฆ์พร้อมด้วยประชาชนทั่วประเทศร่วมพิธีเจริญพระพุทธมนต์เพื่อถวายเป็นพระราชกุศลและน้อมรำลึกถึงพระมหากรุณาธิคุณของพระองค์ท่าน
.
โดยที่วัดบวรนิเวศวิหารเขตพระนครกรุงเทพมหานครพระราชพุทธิมุนี(ม.ล.คิวปิดปิยวิโรจโนป.ธ.๖)เป็นประธานฝ่ายสงฆ์และนางสาวณัฐธ์ภัสส์ยงใจยุทธที่ปรึกษารัฐมนตรีประจำสำนักนายกรัฐมนตรีได้รับมอบหมายจากนายอนุชานาคาศัยรัฐมนตรีประจำสำนักนายกรัฐมนตรีเป็นกระธานฝ่ายฆราวาสโดยมีนายสิทธามูลหงษ์ผู้ตรวจราชการสำนักงานพระพุทธศาสนาแห่งชาติและพุทธศาสนิกชนเข้าร่วมในพิธีเจริญพระพุทธมนต์เพื่อความเป็นสิริมงคลให้กับแผ่นดินและปวงชนชาวไทยทุกหมู่เหล่าอย่างหนาแน่น
.
นอกจากนี้ในส่วนภูมิภาคยังมีการจัดพิธีเจริญพระพุทธมนต์พร้อมกันทั่วประเทศโดยประชาชนจำนวนมากเข้าร่วมพิธีณวัดที่เป็นศูนย์กลางของจังหวัดและอำเภอทั้งนี้พบว่ามีพุทธศาสนิกชนทั่วทั้งประเทศเข้าร่วมกิจกรรมในครั้งนี้เป็นจำนวนมากกว่า20ล้านคนจากจำนวน42,000กว่าวัดทั่วประเทศนับเป็นการถวายเป็นพระราชกุศลครั้งใหญ่ด้วยหัวใจแห่งความจงรักภักดีถวายในหลวงรัชกาลที่9และสถาบันพระมหากษัตริย์
-----------------
วันอาทิตย์ที่ 6 ธันวาคม 2563
ก.อุตฯ ร่วมจุดเทียนมหามงคลสดุดีเฉลิมพระเกียรติและน้อมรำลึกในพระมหากรุณาธิคุณฯ
นายกอบชัย สังสิทธิสวัสดิ ปลัดกระทรวงอุตสาหกรรม พร้อมด้วยผู้บริหารระดับสูง ร่วมจุดเทียนมหามงคลสดุดีเฉลิมพระเกียรติและน้อมรำลึกในพระมหากรุณาธิคุณฯ ณ ท้องสนามหลวง
วันนี้ (5 ธันวาคม 2563) เวลา 19.19 น. นายกอบชัย สังสิทธิสวัสดิ ปลัดกระทรวงอุตสาหกรรม พร้อมด้วยผู้บริหารระดับสูง ร่วมจุดเทียนมหามงคลสดุดีเฉลิมพระเกียรติและน้อมรำลึกในพระมหากรุณาธิคุณเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ประจำปี 2563 ณ ท้องสนามหลวง
วันอาทิตย์ที่ 6 ธันวาคม 2563
รัฐมนตรีเกษตรฯ ปล่อยพันธุ์กุ้งก้ามกรามคืนสู่อ่างเก็บน้ำเขื่อนลำตะคอง
รัฐมนตรีเกษตรฯ ปล่อยพันธุ์กุ้งก้ามกรามคืนสู่อ่างเก็บน้ำเขื่อนลำตะคอง จังหวัดนครราชสีมา หนุนเพิ่มปริมาณทรัพยากรประมง เป็นแหล่งอาหารและสร้างรายได้แก่ประชาชนในพื้นที่
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีปล่อยพันธุ์กุ้งก้ามกรามคืนสู่อ่างเก็บน้ำเขื่อนลำตะคอง โดยมีนายทองเปลว กองจันทร์ ปลัดกระทรวงเกษตรและสหกรณ์ พร้อมด้วยผู้บริหารกระทรวงเกษตรและสหกรณ์ ร่วมพิธี ณ ริมอ่างเก็บน้ำเขื่อนลำตะคอง บริเวณอาคารประชาสัมพันธ์โรงไฟฟ้าลำตะคองชลภาวัฒนา ตำบลหนองสาหร่าย อำเภอปากช่อง จังหวัดนครราชสีมา ว่า การเพิ่มผลผลิตสัตว์น้ำเป็นหนึ่งในภารกิจหลักที่สำคัญของกรมประมง กระทรวงเกษตรและสหกรณ์ ซึ่งมุ่งสร้างความมั่นคงทางด้านอาหารให้กับประชาชนในพื้นที่ต่าง ๆ เพื่อให้มีแหล่งอาหารที่อุดมสมบูรณ์ สามารถสร้างอาชีพ สร้างรายได้เลี้ยงครัวเรือน พร้อมส่งเสริมให้มีการบริหารจัดการทรัพยากรสัตว์น้ำโดยใช้หลักคืน คง เพิ่ม และการมีส่วนร่วมของชุมชน เพื่อให้เกิดการใช้ประโยชน์อย่างยั่งยืน
สำหรับกิจกรรม “ปล่อยกุ้งก้ามกรามคืนสู่อ่างเก็บน้ำเขื่อนลำตะคอง” ที่จัดขึ้นในครั้งนี้ ถือเป็นการเพิ่มปริมาณทรัพยากรสัตว์น้ำในแหล่งน้ำธรรมชาติหลังจากที่ได้รับผลกระทบอุทกภัยเมื่อช่วงเดือนตุลาคม 2563 ที่ผ่านมา เพื่อให้ประชาชนในพื้นที่ที่ประสบภัยใช้ประโยชน์ได้เป็นอย่างดี เนื่องจากมีการปล่อยพันธุ์สัตว์น้ำที่มีมูลค่าทางเศรษฐกิจสูง ได้แก่ กุ้งก้ามกราม จำนวนมากถึง 1.5 ล้านตัว อีกทั้งยังมีการปล่อยพันธุ์ปลา เช่น ปลากระแห ปลาสร้อยขาว ปลากาดำ ปลาตะเพียนทอง ปลาสวาย จำนวน 2 ล้านตัว และหอยขมอีกกว่า 300 กิโลกรัม นอกจากนี้ ยังมีการมอบพันธุ์สัตว์น้ำให้แก่ชุมชน เพื่อนำไปปล่อยในพื้นที่บริเวณรอบอ่างเก็บน้ำเขื่อนลำตะคองด้วย
“กระทรวงเกษตรฯ เชื่อมั่นว่า การจัดกิจกรรมในครั้งนี้จะช่วยฟื้นฟูทรัพยากรสัตว์น้ำในอ่างเก็บน้ำเขื่อนลำตะคองให้กลับมาคงความอุดมสมบูรณ์อีกครั้ง ซึ่งจะเป็นการเสริมสร้างการประกอบอาชีพด้านการประมงและเพิ่มพูนรายได้ให้กับประชาชนและชาวประมงในพื้นที่ให้มีความเป็นอยู่ที่ดีขึ้น อีกทั้งยังสร้างความสามัคคีให้แก่ชุมชน มีการบริหารจัดการทรัพยากรสัตว์น้ำโดยชุมชนมีส่วนร่วม ตลอดจนปลูกจิตสำนึกในการใช้ทรัพยากรประมงที่มีอยู่ในท้องถิ่นให้เกิดประโยชน์สูงสุดและมีผลผลิตที่ยั่งยืนตลอดไป” นายเฉลิมชัย กล่าว
ด้าน นายมีศักดิ์ ภักดีคง อธิบดีกรมประมง กล่าวเพิ่มเติมว่า จากการสำรวจข้อมูลพบว่า บริเวณอ่างเก็บน้ำเขื่อนลำตะคอง มีชาวประมงทั้งหมด 241 ราย แบ่งเป็นผู้ที่ทำการประมงเป็นอาชีพหลัก 159 ราย และอาชีพรอง 82 ราย และจากสถิติการจับสัตว์น้ำ ระหว่าง พ.ศ. 2558 - 2562 มีรายงานการจับสัตว์น้ำเฉลี่ย 343.88 ตันต่อปี คิดเป็นมูลค่ากว่า 14.27 ล้านบาท โดยผลผลิตกุ้งก้ามกรามจัดเป็นชนิดพันธุ์สัตว์น้ำที่สร้างมูลค่าได้มากที่สุด
วันอาทิตย์ที่ 6 ธันวาคม 2563
นายกฯ กำชับ คุมเข้มป้องกันโควิด สร้างความเชื่อมั่นประชาชนท่องเที่ยวปลายปี ด้าน
รองโฆษกรัฐบาล เผยนายกฯ กำชับ คุมเข้มป้องกันโควิด สร้างความเชื่อมั่นประชาชนท่องเที่ยวปลายปี ด้าน "อนุทิน" เตรียมลงพื้นที่เชียงราย 8 ธ.ค.นี้
เมื่อวันที่6ธ.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมกำชับหน่วยงานที่เกี่ยวข้องเพิ่มมาตรการการเฝ้าระวังการแพร่ระบาดของโรคโควิด-19โดยเฉพาะในพื้นที่ภาคเหนือจังหวัดเชียงใหม่และเชียงรายหลังได้รับรายงานการลักลอบเข้าเมืองผิดกฎหมายเสี่ยงในการแพร่ระบาดของโรคโควิด-19โดยขอให้ทุกภาคส่วนคุมเข้มในมาตรการป้องกันการลักลอบเข้าเมืองติดติดตามตัวผู้ลักลอบเข้าเมืองผิดกฎหมายและย้ำถึงมาตรการเพื่อเฝ้าระวังคนกลุ่มเสี่ยงสัมผัสทั้งนี้เพื่อสร้างความมั่นใจให้กับประชาชนในการวางแผนเดินทางท่องเที่ยวทั้งช่วงหยุดยาวระหว่างวันที่10 -13ธ.ค.เทศกาลคริสต์มาสและเทศกาลปีใหม่โดยคาดหวังให้ประชาชนท่องเที่ยวด้วยความสบายใจปลอดภัยจากโรคระบาด
น.ส.ไตรศุลีกล่าวว่าเพื่อสร้างความมั่นใจต่อประชาชนนายอนุทินชาญวีรกูลรองนายกรัฐมนตรีและรมว.สาธารณสุขและนายพิพัฒน์รัชกิจประการรมว.การท่องเท่ียวและกีฬาพร้อมด้วยผู้บริหารกระทรวงสาธารณสุขเตรียมลงพื้นที่จ.เชียงรายในวันที่8ธ.ค.นี้เพื่อติดตามสถานการณ์ภายหลังพบผู้ติดเชื้อในประเทศโดยจะเยี่ยมศูนย์ปฏิบัติการควบคุมโรคอ.แม่สายและด่านพรหมแดนอ.แม่สายสะพานมิตรภาพไทย-เมียนมาร์แห่งที่2 และมีกำหนดการตรวจเยี่ยมการดำเนินงานของLocal Quaran Tineณโรงแรมแม่โขงเดลต้าก่อนไปยังตลาดสดบ้านดู่ซึ่งนอกจากเพื่อสร้างความมั่นใจต่อประชาชนแล้วยังเป็นขวัญและกำลังใจให้กับเจ้าหน้าที่ทุกภาคส่วนที่กำลังปฏิบัติหน้าที่อย่างหนักในเวลานี้ด้วย
"นายกรัฐมนตรีเป็นกำลังใจเจ้าหน้าที่ให้ทุกภาคส่วนปฏิบัติหน้าที่อย่างเต็มกำลังความสามารถและขอบคุณในความเสียสละของเจ้าหน้าที่เพื่อให้ประชาชนเกิดความมั่นใจในการเดินทางท่องเที่ยวปลายปีโดยรัฐบาลเชื่อมั่นในมาตรการการเฝ้าระวังโรคโควิด-19ของประเทศไทยที่มีประสิทธิภาพสูงสามารถตรวจพบผู้ติดเชื้อและป้องกันการแพร่ระบาดอย่างรวดเร็วอย่างไรก็ตามต้องขอความร่วมมือประชาชนว่าการ์ดอย่าตกการใช้ชีวิตประจำวันยังต้องสวมใส่หน้ากากล้างมือบ่อยๆเช่นเดียวกับสถานประกอบการต่างๆต้องปฏิบัติตามมาตรการของกระทรวงสาธารณสุขอย่างเคร่งครัดเพื่อความปลอดภัยของผู้ใช้บริการและผู้ให้บริการเอง"
-------------------
กลุ่มประชาสัมพันธ์และเผยแพร่สำนักโฆษก
วันอาทิตย์ที่ 6 ธันวาคม 2563
ไทยพร้อมเป็นเจ้าภาพจัดการแข่งขันแบดมินตันระดับสูงสุดของโลก 3 รายการสำคัญติดต่อกัน
โฆษกรัฐบาลเผย ไทยพร้อมเป็นเจ้าภาพจัดการแข่งขันแบดมินตันระดับสูงสุดของโลก 3 รายการสำคัญติดต่อกัน
วันนี้(วันที่6ธันวาคม2563)นายอนุชาบูรพชัยศรีโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมยินดีที่ประเทศไทยจะเป็นเจ้าภาพจัดการแข่งขันแบดมินตันHSBC BWF World Tour in Bangkokในภูมิภาคเอเชียในช่วงเดือนมกราคม2564ซึ่งสมาคมกีฬาแบดมินตันแห่งประเทศไทยในพระบรมราชูปถัมภ์ได้รับสิทธิ์ในการจัดการแข่งขันทั้งหมด3รายการประกอบด้วย
1. YONEX Thailand Open (Super 1000)ระหว่างวันที่12-17มกราคม2564
เงินรางวัลมูลค่ารวม1ล้านดอลลาร์สหรัฐ
2. TOYOTA Thailand Open (Super 1000)ระหว่างวันที่19-24มกราคม2564
เงินรางวัลมูลค่ารวม1ล้านดอลลาร์สหรัฐ
3. HSBC World Tour Finalsระหว่างวันที่27-31มกราคม2564
เงินรางวัลมูลค่ารวม1.5ล้านดอลลาร์สหรัฐ
รัฐบาลขอบคุณสหพันธ์แบดมินตันโลก(Badminton World Federation : BWF)ที่เชื่อมั่นและมีมติมอบสิทธิ์ให้ไทยจัดการแข่งขันดังกล่าวโดยไทยมุ่งมั่นที่จะปฏิบัติตามมาตรการหลักในการควบคุมโรคและป้องกันการแพร่ระบาดโรคติดเชื้อไวรัสโคโรนา2019 (โรคโควิด-19)อย่างเคร่งครัดเพื่อสร้างความเชื่อมั่นให้กับคนไทยนักกีฬาและผู้ฝึกสอนที่เข้าร่วมในครั้งนี้
ทั้งนี้นายอนุชาบูรพชัยศรีกล่าวย้ำว่าการจัดการแข่งขันครั้งนี้ถือเป็นหนึ่งในประวัติศาสตร์ที่สำคัญเพราะมีการจัดการแข่งขันในรายการสำคัญระดับโลกเกิดขึ้นถึง3รายการอต่อเนื่องกันที่ประเทศไทยเป็นเจ้าภาพทั้งหมดภายใต้มาตรการป้องกันการแพร่ระบาดที่เคร่งครัดเข้มงวดนักกีฬาแบดมินตันที่เดินทางมายังประเทศไทยประกอบด้วยนักกีฬามือวางอันดับ1-40ของโลกผู้ช่วยเจ้าหน้าที่และโค้ชทุกๆคนจะต้องผ่านการกักตัวครบ14วันตามการกำหนดมาตรการควบคุมของประเทศไทยที่เรียกว่าBubble Protocolsโดยจะเตรียมร่างกายและฝึกซ้อมระหว่างกักตัวและเริ่มการแข่งขันหลังกักตัว7วันซึ่งจะใช้ชีวิตในพื้นที่ที่กำหนดเป็นเวลา14วันตามมาตรการของไทยการปฏิบัตินี้รวมถึงเจ้าหน้าที่โรงแรมและเจ้าหน้าที่จัดการแข่งขันของไทยด้วยที่จะต้องกักตัวอยู่ในBubbleตลอดช่วง14วัน
รัฐบาลยืนยันว่าจะดูแลทุกคนทั้งนักกีฬาที่มีชื่อเสียงและประชาชนไทยเพื่อความปลอดภัยของทุกคนประเทศไทยมั่นใจว่าจะเป็นตัวอย่างที่ดีในการจัดการแข่งขันกีฬาระดับนานาชาติในยุควิถีชีวิตใหม่(New Normal)โดยเชื่อมั่นว่าการจัดการแข่งขันครั้งนี้จะส่งผลต่อการฟื้นฟูเศรษฐกิจและสร้างภาพลักษณ์ที่ดีให้กับประเทศเหมือนกับที่ไทยประสบความสำเร็จในการดำเนินนโยบายเพื่อควบคุมการแพร่ระบาดของโรคโควิตจนเป็นตัวอย่างที่ดีได้รับการยอมรับจากทั่วโลก
-------------------
กลุ่มประชาสัมพันธ์และเผยแพร่สำนักโฆษก
วันจันทร์ที่ 9 พฤศจิกายน 2563
“พุทธิพงษ์” เป็นประธานเอ็มโอยู “ทีโอที-อีอีซี” ดัน 5G เจาะภาคอุตสาหกรรม
“พุทธิพงษ์” เป็นประธานเอ็มโอยู “ทีโอที-อีอีซี” ดัน 5G เจาะภาคอุตสาหกรรม
เมื่อวันที่ 9 พฤศจิกายน 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานพิธีลงนามบันทึกข้อตกลงความร่วมมือ (MOU) การให้บริการโครงสร้างพื้นฐานด้านโทรคมนาคมเพื่อรองรับระบบสื่อสารต่างๆ และเทคโนโลยี 5G ในเขตพัฒนาพิเศษภาคตะวันออก (อีอีซี) เสริมความเข้มแข็งการลงทุน ยกระดับภาคธุรกิจและความเป็นอยู่ประชาชนอย่างยั่งยืน โดยเป็นความร่วมมือระหว่าง สำนักงานคณะกรรมการนโยบายเขตพัฒนาพิเศษภาคตะวันออก (สกพอ.) โดยนายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก และบริษัท ทีโอที จำกัด (มหาชน) โดยนายมรกต เธียรมนตรี รักษาการกรรมการผู้จัดการใหญ่ บริษัท ทีโอที จำกัด (มหาชน) มีผู้แทนจากหน่วยงานภาครัฐและเอกชนที่เกี่ยวข้องร่วมเป็นสักขีพยาน ณ ห้องประชุม บริษัท ทีโอที จำกัด (มหาชน) แจ้งวัฒนะ
สำหรับความร่วมมือครั้งนี้ ถือเป็นก้าวสำคัญในการพัฒนาการใช้โครงสร้างพื้นฐานระบบโทรคมนาคมและดิจิทัล เพื่อรองรับการสื่อสารข้อมูลความเร็วสูงด้วยเทคโนโลยี 5G ที่จะช่วยกลุ่มอุตสาหกรรมลดต้นทุน เพิ่มประสิทธิภาพการผลิตและเพิ่มขีดความสามารถ การแข่งขันของประเทศ เพื่อดึงดูดนักลงทุนผู้ประกอบการทั่วโลกให้สนใจเข้าร่วมลงทุนในพื้นที่อีอีซี โดย สกพอ.ร่วมกับทีโอที เตรียมความพร้อมให้บริการระบบ 5G เต็มรูปแบบแก่ภาคอุตสาหกรรมและร่วมกับผู้ประกอบการภาคเอกชนรายอื่น ๆ ในลักษณะการใช้งานโครงสร้างพื้นฐานโทรคมนาคมร่วมกัน (Infrastructure Sharing) เพื่อลดการลงทุนซ้ำซ้อนระหว่างภาครัฐกับเอกชนใช้ทรัพย์สินของรัฐให้เกิดประโยชน์สูงสุด และไม่เป็นการผูกขาดทางธุรกิจ
โดยการดำเนินงานในระยะแรก จะมุ่งด้านพัฒนาธุรกิจอุตสาหกรรมบริเวณเขตนิคมอุตสาหกรรมมาบตาพุด ด้านพัฒนาชุมชนโครงการ เมืองอัจฉริยะบ้านฉาง ในพื้นที่เทศบาลตำบลบ้านฉาง จังหวัดระยอง ทั้งนี้ ทีโอที มีเป้าหมายดำเนินการให้แล้วเสร็จใน 3 เดือน และในระยะต่อไปจะเดินหน้าการทำโครงสร้างพื้นฐานด้านโทรคมนาคม เพื่อรองรับระบบสื่อสารรวมถึงเทคโนโลยี 5Gจะดำเนินการคู่ขนานไปกับโครงสร้างพื้นฐานอื่นๆ ในพื้นที่อีอีซี
******************
วันจันทร์ที่ 9 พฤศจิกายน 2563
‘รัฐมนตรีสุชาติ’ลุยสมุทรสาคร รณรงค์แรงงานอิสระสมัครมาตรา 40 เข้าถึงหลักประกันทางสังคม
‘สุชาติ ชมกลิ่น’ รัฐมนตรีว่าการกระทรวงแรงงาน เปิดโครงการเผยแพร่ประชาสัมพันธ์ประกันสังคมมาตรา 40@สมุทรสาคร รณรงค์และเชิญชวนให้แรงงานนอกระบบหรือแรงงานภาคอิสระได้รับหลักประกันที่มีความมั่นคงในชีวิต
เมื่อวันที่ 9 พฤศจิกายน 2563 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานในพิธีเปิดโครงการเผยแพร่ประชาสัมพันธ์ประกันสังคมมาตรา 40@สมุทรสาคร ณ ลานกิจกรรม เซ็นทรัล พลาซา มหาชัย ตำบลนาดี อำเภอเมืองสมุทรสาคร จังหวัดสมุทรสาคร โดยมี นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน พร้อมด้วย นายสุเทพ อู่อ้น ประธานกรรมาธิการการแรงงาน สมาชิกสภาผู้แทนราษฎร นางสาวอนุสรี ทับสุวรรณ สมาชิกสภาผู้แทนราษฎรแบบบัญชีรายชื่อ นายทศพล กฤตวงศ์วิมาน เลขาธิการสำนักงานประกันสังคม และผู้บริหารระดับสูงกระทรวงแรงงาน เข้าร่วมในครั้งนี้ด้วย นายวีระศักดิ์ วิจิตร์แสงศรี ผู้ว่าราชการจังหวัดสมุทรสาคร กล่าวต้อนรับ โดยรัฐมนตรีว่าการกระทรวงแรงงาน กล่าวว่า รัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรี ได้ให้ความสำคัญกับการเสริมสร้างหลักประกันทางสังคมให้ครอบคลุมและเหมาะสมกับคนทุกช่วงวัย เพื่อรองรับการเปลี่ยนแปลงอย่างรวดเร็วไปสู่สังคมสูงวัย ในวันนี้ ผมจึงได้มาเปิดโครงการเผยแพร่ประชาสัมพันธ์ประกันสังคมมาตรา 40 ที่สมุทรสาคร ซึ่งกระทรวงแรงงาน โดยสำนักงานประกันสังคมจัดขึ้น เพื่อรณรงค์และเชิญชวนให้แรงงานนอกระบบหรือแรงงานภาคอิสระได้รับหลักประกันที่มีความมั่นคงในชีวิต
นายสุชาติ กล่าวต่อว่า กระทรวงแรงงานตระหนักดีว่า แรงงานภาคอิสระ เป็นกลุ่มกำลังแรงงานที่สำคัญส่วนหนึ่งในการขับเคลื่อนการพัฒนาประเทศ และหากกลุ่มแรงงานดังกล่าวมีความมั่นคงในชีวิตทำให้เกิดความมั่นใจในการทำงานและการดำเนินชีวิต ย่อมส่งผลทางบวกต่อระบบเศรษฐกิจและสร้างรายได้ให้กับประเทศก่อให้เกิดความเจริญรุ่งเรืองแก่ประเทศชาติโดยรวม ซึ่งในการดำเนินโครงการเผยแพร่ประชาสัมพันธ์ประกันสังคมมาตรา 40@สมุทรสาคร ภายใต้กิจกรรมต่างๆ เพื่อประชาสัมพันธ์เชิญชวนกลุ่มผู้ประกอบอาชีพอิสระ เครือข่ายผู้นำชุมชน พ่อค้า แม่ค้า นักเรียนนักศึกษา ประชาชนทั่วไป ที่มาร่วมโครงการให้สามารถรับรู้ และเผยแพร่สิทธิประโยชน์ประกันสังคมมาตรา 40 ที่ได้รับตามความคุ้มครองทั้ง 3 ทางเลือก ไม่ว่าจะเป็นกรณีทดแทนการขาดรายได้จากการเจ็บป่วย กรณีทุพพลภาพ กรณีเสียชีวิต กรณีชราภาพ และกรณีสงเคราะห์บุตร รวมทั้งเงื่อนไขของการเป็นผู้ประกันตนมาตรา 40 ให้สมาชิกกลุ่มอาชีพต่างๆ ได้รับทราบและนำไปเผยแพร่ให้กับประชาชนทั่วไป รวมทั้งให้แรงงานภาคอิสระตัดสินใจสมัครเพื่อเข้าถึงสิทธิประโยชน์จากระบบประกันสังคมมาตรา 40 เพิ่มมากขึ้น ตามนโยบายของรัฐบาล
วันจันทร์ที่ 9 พฤศจิกายน 2563
เตรียมจัดตั้งศูนย์อาเซียนด้านภาวะฉุกเฉินทางสาธารณสุขฯ
วันอาทิตย์ที่ 8 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติกรอบการเจรจาและข้อเสนอของไทยเพื่อจัดตั้งศูนย์อาเซียนด้านภาวะฉุกเฉินทางสาธารณสุขและโรคอุบัติใหม่ในประเทศไทย เพื่อสร้างความมั่นคงปลอดภัยจากภาวะฉุกเฉินทางสาธารณสุขและโรคอุบัติใหม่ให้กับประชาคมอาเซียน ที่จะนำไปสู่การพัฒนาความร่วมมือทั้งด้านวิชาการและการป้องกันโรคร่วมกันของประเทศสมาชิกอาเซียน และความร่วมมือจากประเทศอื่น ๆ ที่สำคัญยังช่วยลดค่าใช้จ่ายด้านสาธารณสุขของไทย ที่ใช้สนับสนุนการตรวจคัดกรอง ตรวจรักษา และควบคุมโรคระบาดในกลุ่มแรงงานจากประเทศเพื่อนบ้านที่เข้ามาทำงานในประเทศไทย นอกจากนี้ ยังสร้างความเชื่อมั่นให้นักท่องเที่ยว นักลงทุน มั่นใจถึงความเข้มแข็งของระบบสาธารณสุขของไทย ซึ่งจะส่งผลดีต่อการค้าการลงทุนในอนาคตอีกด้วย
​
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 9 พฤศจิกายน 2563
เงินสะพัด! จุรินทร์ นำเปิด มหกรรมการเงินเชียงใหม่ "MONEY EXPO" มั่นใจ GDP ภาคเหนือและประเทศโตต่อเนื่อง
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานในพิธีเปิดมหกรรมการเงินเชียงใหม่ คร้ังที่ 15 MONEY EXPO CHIANGMAI 2020 ณ เวทีพิธีเปิดเชียงใหม่ฮอลล์ ศูนย์การค้าเซ็นทรัลพลาซ่า เชียงใหม่
โดยมี นายนิพนธ์ บุญญามณี รัฐมนตรีช่วยว่าการกระทรวงมหาดไทย นายนราพัฒน์ แก้วทอง ผู้ช่วยรัฐมนตรีประจำกระทรวงเกษตรและสหกรณ์ นายสันติ วิริยะรังสฤษฎ์ ประธานจัดงานมหกรรมการเงิน Money Expo ร่วมด้วย
นายจุรินทร์ กล่าวว่า สำหรับงานนี้วารสารการเงินธนาคารได้จัดขึ้นในวันนี้ ภายใต้แนวคิด “Wealth Being” เปิดโอกาสให้นักธุรกิจ SME และ Micro SME ของภาคเหนือ รวมทั้งเกษตรกรสามารถเข้าถึงแหล่งทุนที่มีประสิทธิภาพและมีความหลากหลาย สามารถเลือกเครื่องมือทางการเงินการลงทุนที่เหมาะสม เพื่อการลงทุนขยายกิจการและเพิ่มขีดความสามารถทางการแข่งขัน
"มั่นใจว่างานนี้จะส่งผลให้ GDP ของประเทศและภาคเหนือมีโอกาสเติบโตอย่างต่อเนื่อง ที่สำคัญงาน MONEY EXPO CHAINGMAI ครั้งนี้มีการให้ความรู้ทางการเงิน นวัตกรรมทางการเงิน การลงทุน ต่อผู้ที่สนใจและผู้เข้าร่วมงานส่งผลให้ผู้ประกอบธุรกิจสามารถวางแผนบริหารจัดการทางการเงินได้อย่างมีประสิทธิภาพถือว่าเป็นหัวใจสำคัญที่จะนำไปสู่ความสำเร็จของการประกอบธุรกิจต่อไป ขอชื่นชมวารสารการเงินธนาคาร และหน่วยงานที่เกี่ยวข้อง ที่ได้จัดงานมหกรรมการเงินนี้ขึ้น" นายจุรินทร์ กล่าว
รายงานจากผู้เข้าร่วมงาน ระบุว่า งานนี้สอดคล้องกับมาตรการกระตุ้นเศรษฐกิจของรัฐบาล ที่มุ่งกระตุ้นการบริโภคภายในประเทศ และกระจายรายได้ไปยังกลุ่มคนต่างๆ ทั่วประเทศ นอกจากนี้ ประชาชน นักลงทุน ยังสามารถเลือกเครื่องมือการเงินการลงทุนที่เหมาะสม และสอดคล้องกับความต้องการของตนเอง และมีโอกาสเรียนรู้และสัมผัสกับนวัตกรรมทางการเงินการลงทุนใหม่ๆ ที่ช่วยทำให้การดำเนินชีวิตง่ายและสะดวกขึ้น
ผู้สื่อข่าวรายงานว่า วารสาร การเงินธนาคาร ในเครือ บริษัท มีเดีย แอสโซซิเอ็ดเต็ด จำกัด ผู้จัดงาน มหกรรมการเงิน MONEY EXPO งานมหกรรมการเงินการลงทุนครบวงจรที่ยิ่งใหญ่ที่สุดในประเทศและในภูมิภาค ครั้งนี้เป็นโอกาสครบรอบ 20 ปี ทั้งนี้เพื่อเปิดโอกาสให้ประชาชนทุกระดับและธุรกิจ SMEs สามารถเข้าถึงบริการทางการเงินและการลงทุนได้อย่างเท่าเทียมกันทั่วประเทศ จากธนาคารของรัฐ ธนาคารพาณิชย์ บริษัทการเงิน (Non Bank) บริษัทประกันชีวิต บริษัทประกันวินาศภัย บริษัทหลักทรัพย์ บริษัทหลักทรัพย์ จัดการกองทุน โบรกเกอร์ผู้ค้าทอง บริษัทเช่าซื้อรถยนต์ และหน่วยงานของภาครัฐที่เกี่ยวข้องกับการเงินการลงทุน อาทิ ธนาคารแห่งประเทศไทย ตลาดหลักทรัพย์แห่งประเทศไทย รวมไปถึงรัฐวิสาหกิจและบริษัทจดทะเบียนใน ตลาดหลักทรัพย์ ฯลฯ
วันจันทร์ที่ 9 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 9 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 9 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจำวันที่9 พฤศจิกายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย ทุกรายเป็นผู้เดินทางจากต่างประเทศ เข้ากักตัวในโรงพยาบาลทางเลือก มีผู้ป่วยกลับบ้านได้ 7 ราย ทำให้ผู้ป่วยกลับบ้านสะสม 3,661 ราย หรือคิดเป็นร้อยละ 95.94 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 119 ราย หรือคิดเป็นร้อยละ 3.1 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 60 ราย ผู้ป่วยสะสมทั้งสิ้น 3,840 ราย
โดยรายละเอียดผู้ติดเชื้อรายใหม่วันนี้ ได้แก่
ชาวต่างชาติ 3 รายเป็นชาวต่างชาติ ที่เดินทางมารักษาด้วยโรคอื่น เข้ากักตัวในโรงพยาบาลทางเลือก (Alternative Hospital Quarantine) มาจากประเทศเอธิโอเปีย 2 ราย (เป็นผู้ป่วยรักษาโรคสูตินรีเวช 1 ราย, ผู้ติดตาม 1 ราย) พบเชื้อ ไม่แสดงอาการ และจากโอมาน 1 ราย (เป็นผู้ติดตามผู้ป่วย) พบเชื้อ มีน้ำมูก
นายแพทย์โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวว่าสถานการณ์ผู้ติดเชื้อโควิด 19 ทั่วโลกวันนี้ มีรายงานผู้ติดเชื้อรายใหม่ 472,468 ราย มีผู้ติดเชื้อสะสมทั่วโลกแล้วกว่า 50 ล้านราย ซึ่งจำนวนผู้ติดเชื้อที่ได้รับรายงานนี้มีความเป็นไปได้ว่าน้อยกว่าจำนวนผู้ติดเชื้อจริงอยู่มาก เนื่องจากบางรายไม่แสดงอาการป่วยหรือไม่ได้เข้าสู่ระบบการรักษา
สถานการณ์ในประเทศไทย ผู้ติดเชื้อส่วนใหญ่ขณะนี้ยังคงเป็นผู้ที่เดินทางกลับมาจากต่างประเทศ ดังนั้นประเทศไทยจึงมีโอกาสพบผู้ติดเชื้อในประเทศได้ เนื่องจากอาจมีผู้ติดเชื้อแต่ไม่แสดงอาการปะปนอยู่ในสังคม อย่างเช่นกรณีชายชาวอินเดีย ที่พบในจังหวัดกระบี่ ต้องขอขอบคุณประชาชน โดยเฉพาะชาวกระบี่ที่ไม่ตื่นตระหนกกับสถานการณ์ที่เกิดขึ้น และยังให้ความสำคัญกับการป้องกันการแพร่ระบาดตามมาตรฐานกระทรวงสาธารณสุข ซึ่งเป็นวินัยที่ประชาชนควรปฏิบัติต่อเนื่อง ไม่ประมาทการ์ดอย่าตก ตามวิถี New Normal นอกจากนี้ขอให้ทุกคนสังเกตตนเองหากพบว่ามีอาการป่วย ไข้ ไอ อาการระบบทางเดินหายใจ การรับรสและกลิ่นลดลง ให้ไปพบแพทย์ที่โรงพยาบาลใกล้บ้านทันที
สำหรับการเปิดรับนักท่องเที่ยว ซึ่งเป็นหนึ่งในนโยบายการกระตุ้นเศรษฐกิจของประเทศ โดยจะเริ่มในกลุ่มประเทศที่มีความเสี่ยงต่ำ หรือความเสี่ยงใกล้เคียงกับประเทศไทย โดยมีมาตรการรองรับในการป้องกันควบคุมโรคอย่างเข้มข้น ตั้งแต่ก่อนการเดินทาง จะต้องมีใบรับรองตรวจไม่พบเชื้อโควิดก่อนเดินทาง 72 ชั่วโมง ระหว่างเดินทาง ทุกคนจะต้องสวมหน้ากากอนามัยตลอดระยะเวลาที่อยู่บนเครื่องบิน และเมื่อเดินทางมาถึง จะมีระบบคัดกรอง ระบบกักกัน ตรวจหาเชื้อเป็นระยะตามมาตรฐาน เพื่อให้พบผู้ที่อาจติดเชื้อโดยเร็วที่สุด รวมถึงมีระบบติดตามขณะที่อยู่ในประเทศ เพื่อให้เกิดความปลอดสูงสุดสำหรับคนในประเทศ อีกประการสำคัญคือ นักท่องเที่ยวทุกคนต้องปฏิบัติตามมาตรการป้องกันตนเองที่กระทรวงสาธารณสุขกำหนด ได้แก่ หน้ากากอนามัย/ หน้ากากผ้า เว้นระยะห่าง ตลอดเวลาที่อยู่ในประเทศเพื่อให้เกิดการท่องเที่ยวที่ปลอดภัย แม้ว่าขณะนี้จะมีนักท่องเที่ยวกลุ่ม long stay เข้ามาบ้างแล้วแต่ยังไม่พบผู้ติดเชื้อจากกลุ่มนี้
************************************* 9 พฤศจิกายน 2563
วันจันทร์ที่ 9 พฤศจิกายน 2563
ยืนยันตัดสิทธิ GSP ไม่ส่งผลกระทบต่อการส่งออกของไทยไปสหรัฐฯ
วันจันทร์ที่ 9 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
จากกรณีที่สหรัฐอเมริกาประกาศตัดสิทธิ GSP หรือภาษีสินค้านำเข้ากับไทย 231 รายการ นั้น รัฐบาลเชื่อว่าจะไม่ส่งผลกระทบต่อภาพรวมการส่งออกของไทยไปสหรัฐฯ เนื่องจากยังสามารถส่งออกสินค้าได้เช่นเดิม เพียงแต่ต้องเสียภาษีนำเข้าในอัตราปกติ และยังคงส่งออกไปยังตลาดยุโรปและเอเชียได้ โดยไทยได้เตรียมมาตรการรองรับไว้แล้ว เช่น เจรจาจับคู่ธุรกิจออนไลน์ และเร่งเจาะตลาดใหม่ทดแทนตลาดหลักที่เริ่มอิ่มตัว นอกจากนี้ ในอนาคตไทยสามารถเติบโตและพัฒนาสู่กลุ่มประเทศที่มีรายได้ปานกลาง ซึ่งจะไม่ได้รับสิทธิ GSP จากสหรัฐฯ โดยอัตโนมัติอยู่แล้ว
ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี
วันจันทร์ที่ 9 พฤศจิกายน 2563
กิจกรรมโครงการจิตอาสา "เราทำความดี เพื่อชาติ ศาสน์ กษัตริย์"
กิจกรรมทำความสะอาด ปรับปรุงภูมิทัศน์ และช่วยเหลือประชาชน ในพื้นที่ วัดพระเชตุพนวิมลมังคลารามราชวรมหาวิหาร และชุมชนท่าเตียน
วันจันทร์ที่ 9 พฤศจิกายน 2563
‘สุชาติ’ตัดริ้บบิ้นประกันสังคมสมายด์คอนเนอร์  เปิดมิติใหม่รับรองผู้ประกันตนเข้ารับบริการที่ รพ.วิชัยเวช สมุทรสาคร
รัฐมนตรีว่าการกระทรวงแรงงาน เปิดประกันสังคมสมายด์คอนเนอร์ ให้เป็นจุดรับรองพิเศษแก่ผู้ประกันตนที่มาเข้ารับบริการยังสถานพยาบาลในเครือข่ายประกันสังคม ณ โรงพยาบาลวิชัยเวช สมุทรสาคร เสริมสร้างความมั่นใจแก่ผู้ประกันตนได้รับบริการที่สะดวก รวดเร็ว และมีประสิ
เมื่อวันที่ 9 พฤศจิกายน 2563 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานเปิดประกันสังคมสมายด์คอนเนอร์ ให้เป็นจุดรับรองพิเศษแก่ผู้ประกันตนที่มาเข้ารับบริการยังโรงพยาบาล ณ โรงพยาบาลวิชัยเวช อำเภอเมืองสมุทรสาคร จังหวัดสมุทรสาคร โดยมี นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน พร้อมด้วย นายทศพล กฤตวงศ์วิมาน เลขาธิการสำนักงานประกันสังคม และผู้บริหารระดับสูงกระทรวงแรงงาน ผู้อำนวยการโรงพยาบาลวิชัยเวช เข้าร่วมเป็นเกียรติในครั้งนี้ด้วย โดยรัฐมนตรีว่าการกระทรวงแรงงาน กล่าวว่า รัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรี ได้ให้ความสำคัญกับการกับการเสริมสร้างหลักประกันทางสังคมให้ครอบคลุมและเหมาะสมกับคนทุกช่วงวัย ในส่วนของกระทรวงแรงงาน ผมได้มีแนวคิดให้ผู้ประกันตนในระบบประกันสังคมได้รับการดูแลทั้งการอำนวยความสะดวกจากเจ้าหน้าที่ด้วยบริการที่สะดวก รวดเร็ว ทันสมัย และครอบคลุมไปยังสถานพยาบาลในเครือข่ายทั่วประเทศ จึงได้กำชับให้สำนักงานประกันสังคมเชิญชวนให้สถานพยาบาล ซึ่งเป็นโรงพยาบาลในเครือข่ายประกันสังคมแต่ละแห่ง มีประกันสังคมสมายด์คอนเนอร์ เพื่อเป็นจุดรับรองพิเศษแก่ผู้ประกันตนที่มาใช้บริการยังโรงพยาบาล เช่น มีน้ำดื่ม เครื่องดื่ม ชา กาแฟ และที่นั่งพักระหว่างรอรับบริการ เป็นต้น
นายสุชาติ กล่าวว่า ในวันนี้ กระทรวงแรงงาน โดยสำนักงานประกันสังคม ได้มาเปิดประกันสังคมสมายด์คอนเนอร์ที่โรงพยาบาลวิชัยเวช สมุทรสาคร เพื่อเสริมสร้างความมั่นใจให้แก่ผู้ประกันตนที่มาใช้บริการให้ได้รับความสะดวกสบาย โดยขอให้ผู้ประกันตนมั่นใจได้ว่า สำนักงานประกันสังคมจะดูแลผู้ประกันตน และพร้อมพัฒนางานด้านประกันสังคมให้มีประสิทธิภาพอย่างต่อเนื่องบนพื้นฐานปรัชญาการพัฒนาแบบยั่งยืน เพื่อให้เกิดความมั่นคงต่อชีวิตและสุขภาพของผู้ประกันตนต่อไป
โอกาสเดียวกันนี้ รมว.แรงงาน และคณะ ยังได้เยี่ยมมอบสิ่งของเพื่อเป็นขวัญและกำลังใจแก่ผู้ประกันตนที่พักรักษาตัวอยู่ที่โรงพยาบาลวิชัยเวช สมุทรสาครอีกด้วย
วันจันทร์ที่ 9 พฤศจิกายน 2563
ปลัด พม. ชวนร่วมสนับสนุนนมสำหรับเด็ก ในโครงการ ปันรัก ปันน้ำใจ เพื่อเด็กไทยในชุมชน
ปลัด พม. ชวนร่วมสนับสนุนนมสำหรับเด็ก ในโครงการ ปันรัก ปันน้ำใจ เพื่อเด็กไทยในชุมชน
วันนี้ (9 พ.ย. 63) เวลา 10.30 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ (พม.) สะพานขาว ถนนกรุงเกษม กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานรับมอบผลิตภัณฑ์นมสำหรับเด็กจากนายโรหิต จินดัล (Mr.Rohit A Jindal) ผู้อำนวยการฝ่ายบริหาร บริษัท มี้ด จอห์นสัน นิวทริชัน (ประเทศไทย) สำหรับโครงการ ปันรักปันน้ำใจ เพื่อเด็กไทยในชุมชน โดยมี นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) กล่าวเปิดโครงการ ซึ่งเป็นความร่วมมือระหว่างกระทรวง พม. ร่วมกับบริษัท มี้ด จอห์นสัน นิวทริชัน (ประเทศไทย) จำกัด เพื่อส่งมอบผลิตภัณฑ์นมผงและนมพร้อมดื่มUHTให้แก่เด็กกลุ่มเป้าหมายในชุมชนพื้นที่กรุงเทพมหานครที่ไม่ได้ขึ้นทะเบียนและได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) จำนวน 1,500 คน เป็นระยะเวลา 3 เดือน ด้วยการเชิญชวนให้ประชาชนร่วมบริจาคผ่านช่องทางแอพพลิเคชั่นA+ Genius Baby
นางพัชรีกล่าวว่า ด้วยประเทศไทยได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) ทำให้กลุ่มเป้าหมายจำนวนมากของกระทรวงการพัฒนาสังคมและความมั่นคงของมนุษย์ (พม.) ต้องประสบปัญหาทั้งด้านเศรษฐกิจและสังคม โดยเฉพาะเด็กซึ่งเป็นกลุ่มเปราะบางที่มีความเสี่ยงสูงและจำเป็นต้องได้รับการดูแลเอาใจใส่อย่างใกล้ชิด เนื่องจากเด็กช่วงวัย 0-6 ปี ต้องได้รับนมและอาหารที่เป็นประโยนชน์ สำหรับการเจริญเติบโตและพัฒนาการที่สมวัยทั้งร่างกายและจิตใจ เพื่อเป็นกำลังสำคัญในการพัฒนาประเทศในอนาคต ทั้งนี้ กระทรวงการพัฒนาสังคมและความมั่นคงของมนุษย์ (พม.) และบริษัท มี้ด จอห์นสัน นิวทริชัน (ประเทศไทย) จำกัด จึงร่วมกันจัดโครงการ ปันรักปันน้ำใจ เพื่อเด็กไทยในชุมชน เพื่อเชิญชวนประชาชนผู้สนใจร่วมเป็นส่วนหนึ่งของการส่งมอบโภชนาการที่ดีสู่เด็กไทย จำนวน 1,500 คน ในชุมชนที่ไม่ได้ขึ้นทะเบียนในพื้นที่กรุงเทพมหานคร ซึ่งกระทรวง พม. ได้ลงพื้นที่สำรวจชุมชนดังกล่าว พบว่า มีเด็กจำนวนมากที่ขาดแคลนนม เนื่องจากครอบครัวมีรายได้ลดลงจากผลกระทบของโรคโควิด-19 ถึงแม้ว่าจะได้รับเงินจากโครงการเงินอุดหนุนเพื่อการเลี้ยงดูเด็กแรกเกิด เพื่อนำไปซื้อนมและเป็นค่าใช้จ่ายต่างๆ
นายโรหิตกล่าวต่อไปว่า จากความสำเร็จของความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) และบริษัท มี้ด จอห์นสัน นิวทริชัน (ประเทศไทย) จำกัด ในการส่งมอบนมผงพรีเมี่ยมภายใต้แบรนด์เอฟาโกรA+ทั้งนมผงและนมน้ำยูเอชทีพร้อมดื่ม ให้แก่เด็กจำนวนมากในชุมชนที่ได้รับผลกระทบจากโรคโควิด-19 เมื่อช่วงกลางปีที่ผ่านมา นำมาสู่การยกระดับความร่วมมือกับโครงการ ปันรักปันน้ำใจ เพื่อเด็กไทยในชุมชน ในครั้งนี้ โดยมีวัตถุประสงค์เพื่อส่งมอบโภชนาการที่ดีสู่เด็กไทยในชุมชนขาดแคลนที่ไม่ได้ขึ้นทะเบียนในเขตกรุงเทพมหานคร จำนวน1,500คน ให้ได้มีนมดื่มนาน3เดือน ด้วยการบริจาคนมผ่านช่องทางแอปพลิเคชันA+ Genius Baby
ทั้งนี้ ขอเชิญชวนประชาชนผู้สนใจร่วมเป็นส่วนหนึ่งของการส่งมอบโภชนาการที่ดีสู่เด็กไทยในชุมชน ด้วยการบริจาคทั้งในรูปแบบของการซื้อนมบริจาค หรือ ใช้แต้มสะสมภายในแอป พลิเคชันA+ Genius Babyเพื่อเปลี่ยนเป็นผลิตภัณฑ์นมผงEnfagrow A+ / Enfagrow Smart Plusและผลิตภัณฑ์นมพร้อมดื่มUHTมอบให้แก่เด็กในชุมชนที่ขาดแคลน โดยมี้ด จอห์นสัน จะร่วมสมทบนมเพิ่มเติมจากยอดบริจาคผ่านแอปพลิเคชันจนครบจำนวน เพื่อให้เด็กได้ดื่มนมอย่างต่อเนื่องนานถึง3เดือน
วันจันทร์ที่ 9 พฤศจิกายน 2563
ประธานสมาคมธนาคารไทยแนะทางรอดภายใต้ Perfect Storm
มุมมองทิศทางเศรษฐกิจช่วง 1-2 ปีข้างหน้า มีความท้าทายจากเรื่องผลกระทบของโควิด-19 และการปรับตัวให้อยู่รอดในยุค Disruption เศรษฐกิจจึงอยู่ภายใต้ “พายุใหญ่แห่งยุค” หรือ Perfect Storm ที่มีความรุนแรงและความไม่แน่นอน ซึ่งเป็นปรากฏการณ์ที่เกิดขึ้นทั่วโลก
นายผยง ศรีวณิช ประธานสมาคมธนาคารไทย เปิดเผยถึง มุมมองทิศทางเศรษฐกิจในช่วง 1-2 ปีข้างหน้า มีความท้าทายทั้งจากเรื่องผลกระทบของโควิด-19 และการปรับตัวให้อยู่รอดในยุค Disruption เศรษฐกิจจึงอยู่ภายใต้ “พายุใหญ่แห่งยุค” หรือ Perfect Storm ที่มีความรุนแรงและความไม่แน่นอน ซึ่งเป็นปรากฏการณ์ที่เกิดขึ้นทั่วโลก แต่สำหรับประเทศไทยอาจจะเจอกับความท้าทายมากกว่าหลายๆ ประเทศ เนื่องจากโครงสร้างเศรษฐกิจไม่เอื้ออำนวย อาทิ พึ่งพารายได้จากการท่องเที่ยวในระดับสูง ปัญหาหนี้ครัวเรือน และการเข้าสู่สังคมสูงอายุ
พายุใหญ่แต่ละครั้งจะทิ้งมรดกแห่งการเปลี่ยนแปลงไว้ ในคราวนี้มองว่ามี 3 ประเด็นสำคัญ ที่อาจกล่าวได้ว่าเป็น New Paradigm ที่เกิดขึ้น
ประเด็นแรก คือ การฟื้นตัวจะเป็นแบบ K-Shaped Recovery จะไม่ได้เป็นการกลับไปอยู่ที่จุดเดิม หรือ status quo โดย K-Shaped Recovery หมายถึงทิศทางการฟื้นตัวที่แตกต่างกันอย่างชัดเจนระหว่างกลุ่มแรกที่สามารถกลับสู่จุดเดิมได้เร็ว และกลุ่มที่สองที่กลับมาได้ช้าหรือกลับมาไม่ได้ โดยในระยะสั้นเห็นได้ชัดว่าหลายกิจกรรมยังโดนจำกัดโดยมาตรการป้องกันการแพร่ระบาดทำให้ฟื้นตัวได้ยากและยังไม่รู้จุดสิ้นสุดของมาตรการ นอกจากนี้ พฤติกรรมผู้บริโภคเปลี่ยนไปเกิดเป็น New Normal ซึ่งธุรกิจที่เก็บเกี่ยวโอกาสได้ เช่น ธุรกิจ platform จะเติบโตได้ดี ขณะที่มีธุรกิจอีกจำนวนมากที่ปรับตัวไม่ทัน
ประเด็นที่สอง คือ แนวคิดทางนโยบายที่เปลี่ยนไปจากเดิม ธนาคารกลางและ Think Tank อย่าง IMF ออกมาบอกว่าสามารถใช้เงินกระตุ้นเศรษฐกิจได้โดยที่ความเสี่ยงที่จะทำให้เกิดปัญหาเงินเฟ้อและปัญหาหนี้สาธารณะตามมามีค่อนข้างน้อย และไม่ต้องรีบถอนนโยบายเหมือนในอดีต สหรัฐฯ และยุโรปจึงมีแนวโน้มจะมีการใช้ทั้งนโยบายการเงินและนโยบายการคลังที่เข้มข้นในการกระตุ้นเศรษฐกิจ ในเบื้องต้นแนวคิดใหม่นี้ อาจทำให้ตลาดการเงินคลายความกังวลในเรื่องหนี้สาธารณะ และลดโอกาสเกิดปัญหาหนี้ซ้อนปัญหาสาธารณสุขโดยไม่จำเป็น แต่ก็แลกมาด้วยการสั่งสมความเปราะบางในระยะยาวที่มากกว่าเดิม
ประเด็นที่สาม คือ การจัดใหม่ของระบบทุนนิยม โดยโลกเสี่ยงที่จะแบ่งขั้ว หรือ Deglobalize ความขัดแย้งระหว่างสหรัฐฯ กับจีนจะยังดำเนินต่อไป ขณะที่ระบบทุนนิยมจะโดนเรียกร้องให้ปรับตัวในหลายมิติ อาทิ การใช้ทรัพยากรอย่างยั่งยืนและเป็นมิตรต่อระบบนิเวศมากขึ้น รวมทั้งการให้ความสำคัญกับความเท่าเทียมและความเป็นธรรมในเชิงสังคมและเศรษฐกิจ เพราะนี่เป็นจุดอ่อนที่สำคัญของระบบทุนนิยมเดิม โดยเฉพาะการที่ Digital Disruption มักทำให้เกิด Winner และ Loser ในลักษณะ Winner takes all และนำไปสู่ความเหลื่อมล้ำและช่องว่างทางสังคมที่ขยายกว้างขึ้น
นายผยง ศรีวณิช กล่าวในตอนท้ายว่า โลกข้างหน้าที่จะเกิดขึ้น ยังไม่มีใครบอกได้ว่า New paradigm ทั้งสามจะนำไปสู่รูปแบบการทำธุรกิจอย่างไร มีสูตรสำเร็จหรือไม่ ด้วยเหตุนี้ ธุรกิจต้องเดินไปข้างหน้าอย่างยืดหยุ่น และต้องกล้าทำในสิ่งใหม่ๆ โดยยึดหลักที่ว่า การลองผิดลองถูกนั้นจะช่วยให้มีพัฒนาการอย่างต่อเนื่อง และเพิ่มโอกาสในการหา The right solution ภายใต้ต้นทุนของการผิดพลาดที่ต่ำ เปรียบได้กับการใช้ Speed boat เพื่อความคล่องตัว และก้าวข้ามข้อจำกัดต่างๆ ของการเปลี่ยนแปลง
วันจันทร์ที่ 9 พฤศจิกายน 2563
กระทรวงอุตสาหกรรมเดินหน้าแก้ไขปัญหาอ้อยไฟไหม้ ด้วยมาตรการส่งเสริมตัดอ้อยสดเต็มสูบ สู่เป้าหมายอ้อยไฟไหม้ไม่เกินร้อยละ 20 ในฤดูการผลิตปี 2563/2564
​กระทรวงอุตสาหกรรม เตรียมมาตรการแก้ไขปัญหาอ้อยไฟไหม้ ในฤดูการผลิต 2563/2564 ด้วย 3 มาตรการเข้ม ส่งเสริมตัดอ้อยสด ในฤดูการผลิตปี 2563/2564 ให้มีอ้อยไฟไหม้ไม่เกินร้อยละ 20 ของปริมาณอ้อยเข้าหีบทั้งหมด พร้อมสนองนโยบายของภาครัฐในการแก้ไขปัญหามลพิษด้านฝุ่น
(วันที่ 6 พฤศจิกายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังเป็นประธานเปิดการประชุมใหญ่สามัญประจำปี 2563 ณ หอประชุมใหญ่สมาคมเพื่อเกษตรกรภาคตะวันออก จังหวัดชลบุรี ว่า “จากนโยบายให้โรงงานรับอ้อยไฟไหม้ไม่เกินร้อยละ 50 ต่อวัน และการช่วยเหลือปัจจัยการผลิตเฉพาะชาวไร่อ้อยที่ตัดอ้อยสดในฤดูการผลิตปี 2562/2563 ที่ผ่านมา ส่งผลทำให้ปริมาณอ้อยไฟไหม้ในฤดูการผลิตปี 2562/2563 ลดลงโดยมีปริมาณอ้อยไฟไหม้ 37.18 ล้านตัน คิดเป็นร้อยละ 49.65 ของปริมาณอ้อยเข้าหีบทั้งหมด ทำให้ประเทศไทยสามารถลดพื้นที่การเผาอ้อยได้ถึง 1.2 ล้านไร่ ซึ่งเป็นผลมาจากความร่วมมือกันของทุกภาคส่วนในการแก้ไขปัญหาอ้อยไฟไหม้โดยเฉพาะเกษตรกรชาวไร่อ้อย สำหรับในฤดูการผลิตปี 2563/2564 ได้เตรียม 3 มาตรการในการส่งเสริมตัดอ้อยสด ดังนี้
1. ลดอ้อยไฟไหม้เหลือร้อยละ 20 ด้วยมาตรการส่งเสริมให้ราคาอ้อยสดสูงกว่าอ้อยไฟไหม้
2. สำนักงานคณะกรรมการอ้อยและน้ำตาลทราย ได้จัดหาเครื่องสางใบอ้อย ให้กับชาวไร่อ้อยสมาชิกกลุ่มเรียนรู้พัฒนาด้านอ้อยยืม จำนวน 112 เครื่อง โดยสามารถติดต่อขอรายละเอียดเพิ่มเติมได้ที่ศูนย์ส่งเสริมอุตสาหกรรมอ้อยและน้ำตาลทรายภาคที่ 1 – 4
3. กรณีมีนโยบายการช่วยเหลือจากภาครัฐ จะช่วยเหลือเฉพาะเกษตรกรชาวไร่อ้อยที่ตัดอ้อยสดเท่านั้น โดยคณะกรรมการอ้อยและน้ำตาลทรายมีมติให้ความเห็นชอบหักเงินชาวไร่อ้อยที่ส่งอ้อยไฟไหม้ในอัตราตันละ 30 บาท จ่ายคืนให้กับชาวไร่อ้อยที่ตัดอ้อยสดคุณภาพดีทุกรายเต็มจำนวนโดยคิดแยกเป็นรายโรง และมีนโยบายที่จะผลักดันโครงการเงินช่วยเหลือชาวไร่อ้อยที่ตัดอ้อยสด ลดฝุ่น PM 2.5 เพื่อให้ชาวไร่อ้อยที่ตัดอ้อยสดมีรายได้รวมมากกว่าชาวไร่อ้อยที่ตัดอ้อยไฟไหม้ เป็นการจูงใจให้ชาวไร่อ้อยหันมาตัดอ้อยสดก่อนส่งโรงงาน พร้อมทั้งยังเป็นการแก้ไขปัญหาฝุ่น PM 2.5 โดยจะนำเสนอคณะรัฐมนตรี เพื่อกำหนดกรอบวงเงินการช่วยเหลือต่อไป
สำหรับแนวโน้มราคาอ้อยขั้นต้นในฤดูการผลิตปี 2563/2564 คาดการณ์ว่าเกษตรชาวไร่อ้อยจะได้ราคาอ้อยขั้นต้นไม่ต่ำกว่า 800 บาท/ตันอ้อย ซึ่งคาดว่าราคาอ้อยในปี 2563/2564 มีราคาสูงกว่าฤดูการผลิตที่แล้วแน่นอน”
นอกจากนี้ สำนักงานคณะกรรมการอ้อยและน้ำตาลทราย ได้จัดทำระบบจดทะเบียนชาวไร่อ้อยแบบดิจิทัล เพื่ออำนวยความสะดวกให้กับเกษตรกรชาวไร่อ้อยที่มีความประสงค์จะจดทะเบียนชาวไร่อ้อยเพียงใช้บัตรประจำตัวประชาชนใบเดียว ก็สามารถจดทะเบียนชาวไร่อ้อยได้ภายใน 10 นาที ทั้งนี้ ระบบดังกล่าวจะเสร็จสิ้นสมบูรณ์พร้อมใช้งานอย่างเต็มรูปแบบในปี พ.ศ. 2565 นายสุริยะ กล่าว.
วันจันทร์ที่ 9 พฤศจิกายน 2563
รองปลัดกระทรวงยุติธรรม เปิดโครงการ “การบริหารจัดการความเสี่ยงของสำนักงานปลัดกระทรวงยุติธรรม ประจำปีงบประมาณ พ.ศ. ๒๕๖๔”
นายนิยม เติมศรีสุข รองปลัดกระทรวงยุติธรรม เป็นประธานในพิธีเปิดโครงการ “การบริหารจัดการความเสี่ยงของสำนักงานปลัดกระทรวงยุติธรรม ประจำปีงบประมาณ พ.ศ. ๒๕๖๔”
ในวันจันทร์ที่ ๙ พฤศจิกายน ๒๕๖๓ เวลา ๐๙.๐๐ น. ณ โรงแรม เบสเวสเทิร์น พลัส แวนด้า แกรนด์ ถนนแจ้งวัฒนะ อำเภอปากเกร็ด จังหวัดนนทบุรี นายนิยม เติมศรีสุข รองปลัดกระทรวงยุติธรรม เป็นประธานในพิธีเปิดโครงการ “การบริหารจัดการความเสี่ยงของสำนักงานปลัดกระทรวงยุติธรรม ประจำปีงบประมาณ พ.ศ. ๒๕๖๔” เพื่อเสริมสร้างความรู้ความเข้าใจเกี่ยวกับแนวทางกระบวนการบริหารจัดการความเสี่ยง รวมทั้งจัดทำแผนบริหารจัดการความเสี่ยงของสำนักงานปลัดกระทรวงยุติธรรม เพื่อให้สามารถดำเนินภารกิจได้บรรลุตามเป้าหมาย จนกระทั่งเกิดความพร้อมที่จะรับมือกับความเสี่ยงที่อาจเกิดขึ้นจากการดำเนินแผนงาน/โครงการที่สำคัญ และสามารถบริหารจัดการความเสี่ยงตามหลักเกณฑ์และมาตรฐานกำหนดได้อย่างมีประสิทธิภาพ โดยมีผู้เข้าร่วมอบรมประกอบด้วย คณะกรรมการบริหารจัดการความเสี่ยงของสำนักงานปลัดกระทรวงยุติธรรม ผู้บริหาร ข้าราชการ และเจ้าหน้าที่ในสังกัดสำนักงานปลัดกระทรวงยุติธรรมที่ปฏิบัติงานด้านการบริหารจัดการความเสี่ยง ทั้งในส่วนกลาง และส่วนภูมิภาค ทั้งนี้ กำหนดจัดอบรมระหว่างวันที่ ๙ - ๑๐ พฤศจิกายน ๒๕๖๓
วันจันทร์ที่ 9 พฤศจิกายน 2563
การประชุมคณะกรรมการจัดงาน Outlet ของขวัญเพื่อประชาชน “มหกรรมสินค้าราคาโรงงาน” ครั้งที่ 1/2564
นายกอบชัย สังสิทธิสวัสดิ์ ปลัดกระทรวงอุตสาหกรรม  เป็นประธานการประชุมคณะกรรมการจัดงาน Outlet ของขวัญเพื่อประชาชน “มหกรรมสินค้าราคาโรงงาน” ครั้งที่ 1/2564  ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันนี้ (9 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงาน Outlet ของขวัญเพื่อประชาชน “มหกรรมสินค้าราคาโรงงาน” ครั้งที่ 1/2564 เพื่อช่วยเหลือสถานประกอบการและผู้ประกอบการให้สามารถจำหน่ายสินค้าได้ และประชาชนสามารถหาซื้อสินค้าที่จำเป็นในราคาโรงงาน สินค้าดี มีคุณภาพ และได้มาตรฐาน อันเป็นการช่วยเหลือไม่ให้ประชาชนรับภาระจากค่าครองชีพที่สูงขึ้น ซึ่งกำหนดจัดขึ้นระหว่างวันที่ 22 – 25 ธันวาคม 2563 บริเวณโดยรอบกระทรวงอุตสาหกรรม โดยมีนายสหวัฒน์ โสภา ผู้ช่วยปลัดกระทรวงอุตสาหกรรม และผู้บริหารระดับสูงของกระทรวงอุตสาหกรรม ร่วมประชุม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันจันทร์ที่ 9 พฤศจิกายน 2563
คลังย้ำคุณสมบัติผู้ลงทะเบียนโครงการคนละครึ่ง ในวันที่ 11 พฤศจิกายน 2563 (11/11)
โครงการคนละครึ่งจะเปิดให้ประชาชนลงทะเบียนเข้าร่วมโครงการอีกครั้งในวันที่ 11 พฤศจิกายน 2563 (11/11) ระหว่างเวลา 06.00 น. – 23.00 น. ผ่านเว็บไซต์ www.คนละครึ่ง.com จนกว่าจะครบจำนวน
นายพรชัย ฐีระเวช ที่ปรึกษาด้านเศรษฐกิจการเงิน สำนักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า โครงการคนละครึ่งจะเปิดให้ประชาชนลงทะเบียนเข้าร่วมโครงการอีกครั้งในวันที่ 11 พฤศจิกายน 2563 (11/11) ระหว่างเวลา 06.00 น. – 23.00 น. ผ่านเว็บไซต์ www.คนละครึ่ง.com จนกว่าจะครบจำนวน ทั้งนี้ ขอย้ำว่า ผู้ที่สามารถลงทะเบียนได้จะต้องเป็นผู้ไม่เคยลงทะเบียนเข้าร่วมโครงการคนละครึ่งมาก่อน หรือเป็นผู้เคยลงทะเบียนแต่ไม่สำเร็จจึงถือเป็นผู้ที่ไม่เคยได้รับสิทธิเข้าร่วมโครงการ ซึ่ง ณ วันที่ 9 พฤศจิกายน 2563 มีสิทธิคงเหลือจากผู้ไม่ผ่านการตรวจสอบสิทธิและผู้ไม่เริ่มใช้สิทธิภายในกำหนด 14 วัน ที่จะนำมาเปิดให้ประชาชนลงทะเบียนเป็นจำนวน 2.3 ล้านสิทธิ
รองโฆษกกระทรวงการคลังยังได้กล่าวเพิ่มเติมถึงคุณสมบัติของผู้ที่สามารถลงทะเบียนเข้าร่วมโครงการว่า ต้องเป็นประชาชนสัญชาติไทยอายุ 18 ปีบริบูรณ์ขึ้นไปในวันลงทะเบียน มีบัตรประจำตัวประชาชน และไม่เป็นผู้มีบัตรสวัสดิการแห่งรัฐซึ่งได้รับสิทธิจากโครงการเพิ่มกำลังซื้อให้แก่ผู้มีบัตรสวัสดิการแห่งรัฐ โดยขอให้เตรียมลงทะเบียนเข้าร่วมโครงการคนละครึ่งในวันที่ 11/11 ก่อนจำนวนสิทธิจะหมดลงอีกครั้ง อย่างไรก็ดี ผู้ได้รับสิทธิและใช้สิทธิตามโครงการคนละครึ่งแล้ว จะไม่สามารถเข้าร่วมมาตรการช้อปดีมีคืนได้
สำหรับความคืบหน้าล่าสุด ณ วันที่ 9 พฤศจิกายน 2563 เวลา 12.00 น. มีร้านค้าลงทะเบียนเข้าร่วมโครงการแล้วกว่า 5.57 แสนร้านค้า และผู้ใช้สิทธิแล้วจำนวน 7,352,274 คน โดยมียอดการใช้จ่ายสะสม 10,155 ล้านบาท แบ่งเป็นเงินที่ประชาชนจ่าย 5,178 ล้านบาท และภาครัฐร่วมจ่ายอีก 4,977 ล้านบาท ยอดใช้จ่ายเฉลี่ย 214 บาทต่อครั้ง โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร สงขลา นครศรีธรรมราช สุราษฎร์ธานี และเชียงใหม่ ตามลำดับ
โครงการคนละครึ่ง
สำนักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จำกัด (มหาชน) โทร. 02-111-1144 (24 ชั่วโมง)
วันจันทร์ที่ 9 พฤศจิกายน 2563
ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๒๔/๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๒๔/๒๕๖๓
ในวันจันทร์ที่ ๙ พฤศจิกายน ๒๕๖๓ เวลา ๐๘.๓๐ น. ณ ห้องประชุมกฤษณะ ผลอนันต์ อาคาร ๓ ชั้น ๒ สำนักงานคณะกรรมการป้องกันและปราบปรามยาเสพติด เขตดินแดง กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๒๔/๒๕๖๓ ซึ่งเป็นการดำเนินการตามพระราชบัญญัติมาตรการในการปราบปรามผู้กระทำความผิดเกี่ยวกับยาเสพติด พ.ศ. ๒๕๓๕ โดยมี นายวิชัย ไชยมงคล เลขาธิการคณะกรรมการป้องกันและปราบปรามยาเสพติด ในฐานะเลขานุการคณะกรรมการตรวจสอบทรัพย์สิน พร้อมคณะกรรมการตรวจสอบทรัพย์สิน เข้าร่วมฯ
โดยที่ประชุมได้รับทราบผลการดำเนินงานตรวจสอบทรัพย์สิน​ รวมทั้งพิจารณาสำนวนคดีตรวจสอบทรัพย์สิน จำนวน ๕๑ คดี ทรัพย์สิน จำนวน ๑๕๘ รายการ รวมมูลค่าทรัพย์สิน ๔๑,๓๑๔,๒๘๑.๑๔ บาท โดยในปีงบประมาณ ๒๕๖๔ (๑ ตุลาคม - ๙ พฤศจิกายน ๒๕๖๓) คณะกรรมการตรวจสอบทรัพย์สิน ได้มีการประชุมไปแล้ว ๕ ครั้ง พิจารณาวินิจฉัยทั้งสิ้น จำนวน ๑๙๑ คดี ทรัพย์สิน จำนวน ๘๐๓ รายการ รวมมูลค่าทรัพย์สิน ๒๒๗,๓๗๗,๕๐๘.๓๓ บาท สำหรับการประชุมคณะกรรมการตรวจสอบทรัพย์สินเป็นกระบวนการบังคับใช้กฎหมาย​ ตามมาตรการริบทรัพย์สินในคดียาเสพติด​ เพื่อตัดโอกาสในการกลับมาเป็นผู้กระทำความผิดเกี่ยวกับยาเสพติดซ้ำ​ และไม่ให้ผู้กระทำความผิดเกี่ยวกับยาเสพติดได้รับประโยชน์ใดจากทรัพย์สินที่ได้มาจากการค้ายาเสพติด อันจะนำมาซึ่งความมั่นคงปลอดภัยของประชาชนและสังคมจากปัญหายาเสพติด